‘બેસતા વર્ષની સવારે મંજુબાએ એમની પ્રિય સોનેરી સિલ્કની સાડી અને એ જ મટિરિયલનું કોણી સુધીનું બ્લાઉઝ પહેર્યું હતું. દર બેસતા વર્ષે પહેલા ચાર-પાંચ કલાક એ ખાસ આ ડ્રેસ જ પહેરે છે એનો તો તમને પણ ખ્યાલ છે. પપ્પાજીએ ડાર્ક ક્રીમ કલરનો જોધપુરી કોટ પહેર્યો હતો. ગળામાં સોનાના સોલિડ મણકાની માળા પણ એમણે દર વર્ષની જેમ પહેરી હતી. મંજુબાએ હાથમાં હીરાની આઠ બંગડીઓ અને ગળામાં આ હાર પહેર્યો હતો. બંને રજવાડી ઠાઠથી સોફા ઉપર બેઠાં હતાં. ત્રણેય ભાઈઓ સૂટ-બૂટમાં સજ્જ હતા...’